|  |  |
| --- | --- |
| Puudutatud asutused vastavalt nimekirjale | 18.12.2024 nr 5-1/13/2024-3 |

**Detailplaneeringu osalise kehtetuks tunnistamise otsuse eelnõu kooskõlastamine**

Saue Vallavalitsus saadab kooskõlastamiseks eelnõu Saue Vallavalitsuse 1. detsembri 2015. aasta korraldusega nr 928 kehtestatud Alliku küla Koru kinnistu ja lähiala detailplaneeringu osalise kehtetuks tunnistamise Luigelille tn 8 (katastritunnus: 72701:001:1696; 1500 m2, elamumaa 100%) katastriüksuse osas.

Alliku küla Luigelille tn 8 katastriüksus jääb Saue Vallavalitsuse 1. detsember 2015. aasta korraldusega nr 928 kehtestatud Alliku küla Koru kinnistu ja lähiala detailplaneeringu koosseisu. Detailplaneeringu eesmärgiks oli muuta osaliselt kehtiva detailplaneeringuga (Koru I, Koru V, Koru IV ja Laagri alajaama kinnistute detailplaneering, kehtestatud 28. jaanuar 2010. aasta korraldusega nr 3) määratud kinnistute sihtotstarvet, piire ning täpsustada ja täiendada ehitusõigust äri-, sotsiaal- ja ärimaa sihtotstarbega kruntide osas. Detailplaneeringuga krunditi osa Koru kinnistust ümber ja määrati ehitusõigus elurajooni rajamiseks. Kokku moodustati 197 krunti: 159 üksikelamu krunti, 9 ridaelamu krunti, 1 ühiskondlike hoonete maa krunt, 1 ärimaa krunt, 4 maatulundusmaa sh 1 tootmis-maatulundusmaa krunti ja 23 transpordimaa krunti. Alliku küla Koru kinnistu ja lähiala detailplaneeringu järgi on Luigelille tn 8 (72701:001:1696) elamumaa krunt (detailplaneeringu põhijoonisel pos nr 130).

Alliku küla Luigelille tn 8 (72701:001:1696) kinnistu omanikud esitasid taotluse detailplaneeringu „Alliku küla Kopli kinnistu ja lähiala detailplaneering“ (töö nr 14094 K-Projekt AS) osaliseks kehtetuks tunnistamiseks Luigelille tn 8 katastriüksuse osas, kuna soovivad hoonete ehitisealust pinda suurendada ning loobuda planeeringu elluviimisest detailplaneeringus toodud tingimustel.

Kooskõlastuse palume edastada hiljemalt 17. jaanuariks 2025 e-postile info@sauevald.ee või postiaadressil Kütise 8, Saue linn 76505, Saue vald.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

1. Saue Vallavalitsuse 1. detsember 2015 aasta korraldusega nr 928 kehtestatud Alliku küla Koru kinnistu ja lähiala detailplaneeringu osaline kehtetuks tunnistamine Luigelille tn 8 katastriüksuse osas
2. Alliku küla Koru kinnistu ja lähiala detailplaneeringu põhijoonis
3. Alliku küla Koru kinnistu ja lähiala detailplaneeringu seletuskiri

Aive Mikk

+372 5270 869 aive.mikk@sauevald.ee